
                 DÁM Önkormányzati Társulás
2026. szeptember 15-ei Társulási Tanácsi ülés 1. sz. napirendi pontja: Döntés közbeszerzési eljárás megindításáról
Előadó: Porga Ferenc elnök
Tisztelt Polgármester Asszony/Úr!
A kóbor állatok befogásával, elszállításával és elhelyezésével kapcsolatos gyepmesteri feladatellátás kapcsán közbeszerzési eljárás kiírása szükséges, mivel a beszerzés tárgya meghaladja Magyarország 2026. évi központi költségvetéséről szóló 2025. évi LXIX. törvény a 75. § (1) bekezdés d) pontjában meghatározott, 2026. december 31-ig tartó időszakra alkalmazandó nemzeti közbeszerzési értékhatárt.

A gyepmesteri szolgáltatás a közbeszerzésekről szóló 2015. évi CXLIII. törvény (Kbt.) 3. melléklete szerint szociális és egyéb szolgáltatás, amely szolgáltatásokra magasabb értékhatár vonatkozik a Kbt. 111.§ d) pontja alapján (nemzeti értékhatár: nettó 50.000.000,- Ft, uniós értékhatár: nettó 296.854.500,- Ft). Amennyiben a Kbt. 3. melléklete szerint szociális és egyéb szolgáltatások előzetesen becsült értéke meghaladja a szerződés teljes időtartama alatt meghaladja a nemzeti értékhatárt, de nem éri el az uniós értékhatárt, a szolgáltatások igénybevételére irányuló közbeszerzési eljárások esetében a Kbt. Harmadik Részét alkalmazva kell eljárni (nemzeti eljárásrend szerint). A Kbt. 16. §-a a becsült érték alapjaként a teljes ellenszolgáltatást rendeli figyelembe venni. A Kbt. úgy rendelkezik, hogy a szolgáltatás becsült értéke olyan szerződés esetében, amely nem tartalmazza a teljes díjat
a) határozott időre, négy évre vagy annál rövidebb időre kötendő szerződés esetén a szerződés időtartama alatti ellenszolgáltatás,
b) határozatlan időre kötött szerződés vagy négy évnél hosszabb időre kötendő szerződés esetén a havi ellenszolgáltatás negyvennyolcszorosa.

A DÁM Önkormányzati Társulás esetében a szerződés 3+1 év opcióval kerülne megkötésre.

A feladatellátásban és egyben a közbeszerzési eljárásban 26 önkormányzat lesz érintett.
Fentiekre tekintettel, javaslom a határozati javaslat szerinti döntés meghozatalát.
Határozati javaslat:

1. A DÁM Önkormányzati Társulás Társulási Tanácsa megtárgyalta és jóváhagyja a nemzeti eljárásrend szerinti, a Kbt. 112. § (1) bekezdés b) pontja által meghatározott közbeszerzési eljárás megindítását az állatok védelméről és kíméletéről szóló 1998. évi XXVIII. törvény 48/A §. (3) bekezdésében; a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021 (XII.27). Korm. rendelet 1. §-ában meghatározott kóbor állatok befogásával, elszállításával, elhelyezésével kapcsolatos feladatok, valamint a tulajdonostól kiemelendő nem kóbor állatok elszállításával, elhelyezésével kapcsolatos feladatok ellátására. 
2. Felhatalmazza az elnököt a közbeszerzési eljárással kapcsolatos dokumentumok aláírására. 
Határidő. azonnal
Felelős: elnök 
Tamási, 2026. szeptember 10.

